Proiect

**ROMÂNIA** (nu produce efecte juridice)\*

**JUDEŢUL MUREŞ MUNICIPIUL TÂRGU MURES**



**Direcția Fiscală Locală Târgu Mureș**

Nr. 85239 din 02.11.2022

Inițiator,

**PRIMAR,**

**Soós Zoltán**

**REFERAT DE APROBARE**

**a proiectului de hotărâre privind închirierea imobilelor, situate în Târgu Mureș, str. Furnicilor, nr. 2, jud. Mureș, identificate în CF nr. 142987 Târgu Mureș, de către Direcția Fiscală Locală** **în vederea desfășurării activităților proprii**

Prin H.C.L. nr. 65/2021, modificată și completată prin H.C.L. nr. 222/2021 a fost aprobată reorganizarea Direcției Impozite și Taxe Locale din cadrul aparatului de specialitate al Primarului Municipiului Târgu Mureș, în Direcția Fiscală Locală Târgu Mureș - instituție publică de interes local cu personalitate juridică.

În prezent, cea mai mare parte a angajaților Direcției Fiscale Locale Târgu Mureș își desfășoară activitatea în clădirea Primăriei din P-ța Victoriei nr. 3, alături de celelalte Direcții/Servicii din cadrul aparatului de specialitate al Primarului, iar Serviciul impozite și taxe persoane juridice și Biroul inspecție fiscală își desfășoară activitatea într-o altă locație situată în P-ța Victoriei nr. 33.

Activitatea Direcției Fiscale Locale, generează un mare flux de cetățeni, care frecventează clădirea cu diverse probleme, iar spațiile în care se desfășoară activitatea cu publicul nu oferă condiții propice de desfășurare a activității, nici pentru cetățeni și nici pentru funcționarii publici.

Spațiile insuficiente au făcut ca o parte din personalul direcției să își desfășoare activitatea în subsolul clădirii, aici fiind primiți și contribuabilii care doresc să își rezolve diversele probleme aflate în competența Direcției.

De asemenea, trebuie precizat faptul că această clădire nu are suficiente locuri de parcare atât pentru salariați cât și pentru cetățenii care frecventează clădirea.

Aspectele precizate mai sus generează stări de disconfort în relația cu cetățenii și, nu în ultimul rând, întârzieri în furnizarea serviciilor, procesarea și eliberarea documentelor.

Având în vedere situația curentă prezentată mai sus, pentru rezolvarea acestor probleme și îmbunătățirea serviciilor oferite cetățenilor de Direcția Fiscală Locală, conducerea instituției a căutat soluții pentru mutarea sediului administrativ al direcției într-o altă locație care să confere spații adecvate pentru funcționarea Direcției, birouri adecvate lucrului cu cetățenii, zonă de arhivare, spațiu suficient pentru ghișee, precum și locuri de așteptare pentru cetățeni.

De la data înființării Direcției Fiscale Locale, s-au analizat mai multe imobile de pe raza municipiului Târgu Mureș, care să corespundă din punct de vedere al zonei în care sunt amplasate, al spațiului adecvat în vederea desfășurării activității, al spațiului de parcare pentru angajați și cetățeni, precum și a investițiilor necesare în vederea funcționării corespunzătoare.

Mai mult, la data de 13 octombrie 2022 pe site-ul Direcției, a fost postat un Anunț/Cerere de ofertă privind închirierea unui imobil cu destinația de sediu pentru Direcția Fiscală Locală, iar în urma anunțului au fost depuse 3(trei) oferte și anume:

- Oferta nr. 81217/19.10.2022, depusă de dl. Ioan Bojan Ormenișan, privind imobilul situat în Târgu Mureș, str. Călărașilor, nr. 72-76, jud. Mureș;

- Oferta nr. 81216/19.10.2022, depusă de SC RUX MAR TRADE, privind imobilul situat în Târgu Mureș, str. Tudor Vladimirescu, nr. 69, jud. Mureș și

- Ofertă nr. 156/20.10.2022, depusă de MUREȘ CONSULTING SRL, privind imobilul situat în Târgu Mureș, str. Furnicilor, nr. 2, jud. Mureș.

Ulterior, prima ofertă a fost retrasă întrucât lucrările la imobil nu au fost finalizate, iar la a doua ofertă, imobilul nu va putea fi închiriat decât în luna august 2023.

În ce privește a treia ofertă, privind închirierea imobilelor C1 și C2, situate în Târgu Mureș, str. Furnicilor, nr. 2, precum și curtea aferentă celor două clădiri pentru parcarea a unui număr de aproximativ 25 autoturisme, după vizitarea respectivei locații s-au purtat negocieri cu proprietarul imobilelor, respectiv MUREȘ CONSULTING SRL.

În urma negocierii prețului chiriei, s-a încheiat procesul-verbal nr. 84015 din 28.10.2022 prin care s-a stabilit prețul de 11.5 €/mp/lună, pentru partea de birouri și 3 €/mp/lună pentru subsol.

Pentru clădirea C2 cu o suprafață actuală de 61 mp, vor fi efectuate lucrări de renovare, reamenajare și extindere, iar imobilul va fi pus la dispoziția Direcției Fiscale Locale Târgu Mureș, la finalizarea lucrărilor de extindere, respectiv 01 mai 2023, ocazie cu care se va încheia un Act adițional la Contractul de închiriere.

Proprietarul clădirii a fost de acord să pună la dispoziția Direcției Fiscale Locale Târgu Mureș, fără plată, cel puțin 20 locuri de parcare și să edifice un pasaj de trecere închis între corpurile de clădire C1 și C2, cu acces și din curte.

Având în vedere cele mai sus expuse, propunem aprobării Consiliului Local prezentul proiect de hotărâre, urmând ca ulterior aprobării lui, Direcția Fiscală Locală Târgu Mureș să încheie contractul de locațiune pentru imobilele în discuție.

Director executiv, Director executiv adj,

Szövérfi László Marton Rodica

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ

**PROIECT**

**(**nu produce efecte juridice**)\***



**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

**INIȚIATOR,**

**PRIMAR**

**Soós Zoltán**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2022**

**privind aprobarea închirierii imobilelor, situate în Târgu Mureș, str. Furnicilor, nr. 2, jud. Mureș, identificate în CF nr. 142987 Târgu Mureș,**

**de către Direcția Fiscală Locală** **în vederea desfășurării activităților proprii**

**Consiliul local al municipiului Târgu Mureş, întrunit în şedinţă ordinară de lucru,**

***Având în vedere:***

a) Referatul de aprobare nr. 85.239 din 02.11.2022, iniţiat de primarul Municipiului Târgu Mureș, Soós Zoltán, privind aprobarea închirierii imobilelor situate în Târgu Mureș,str.Furnicilor, nr. 2, jud. Mureș**,** identificate în CF nr. 142987 Târgu Mureș, de către Direcția Fiscală Locală în vederea desfășurării activităților proprii;

b) Oferta nr. 156/20.10.2022 și Procesul-verbal nr. 84015 din 28.10.2022, privind negocierea prețului chiriei;

c) Rapoartele compartimentelor de resort din cadrul aparatului de specialitate al Primarului;

d) Raportul Comisiilor de specialitate din cadrul Consiliului local municipal Târgu Mureş;

**În conformitate cu prevederile:**

* Art. 129, alin. (2) lit. a) și alin. (3), lit. c) din OUG nr. 57/2019 privind Codul administrativ, cu modificările și completările ulterioare;
* Art. 1777 și următoarele din Legea nr. 287/2009 privind Codul civil, republicată, cu modificările și completările ulterioare;
* art. 129, alin. 14, art. 130 alin. 1, art. 196 alin. 1 lit. a, şi ale art. 243, alin. (1), lit. „a” și ”b” din OUG nr. 57/2019 privind Codul administrativ, cu modificările și completările ulterioare:

**H o t ă r ă ş t e** :

**Art. 1.** Se aprobă închirierea imobilelor, situate în Târgu Mureș, str. Furnicilor, nr. 2, jud. Mureș, identificate în CF nr. 142987 Târgu Mureș, de către Direcția Fiscală Locală în vederea desfășurării activităților proprii.

**Art. 2.** Se aprobă modelul contractului de închiriere prevăzut în Anexa 1 care face parte integrantă din prezenta hotărâre.

**Art. 3.** Împuternicește Direcția Fiscală Locală Târgu Mureș, prin directorul executiv, să încheie contractul de închiriere.

**Art. 4.** Începând cu data de 01 ianuarie 2023 noul sediu alDirecției Fiscale Locale Târgu Mureș va fi în Târgu Mureș str. Furnicilor, nr. 2, jud. Mureș.

**Art. 5.** Cu aducerea la îndeplinire a prezentei se încredinţează Direcția Fiscală Locală Târgu Mureș.

**Art. 6.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art.7.** Prezenta hotărâre se comunică:

* Primarului Municipiului Târgu Mureş
* Direcției Fiscale Locale Târgu Mureș.

**Viză de legalitate,**

**p. Secretar general al Municipiului Târgu Mureș,**

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ